kardosdrur/scandi-wiki huggingface dataset:
Ø (Sydslesvig)

Ø, Gade (dansk) eller Oehe (tysk) er en halvø og et gods beliggende ved ved Sliens munding i Østersøen i det østlige Sydslesvig. Administrativt hører godset og holvøen under Masholm kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet under Kappel Sogn. Sognet lå i den danske periode indtil 1864 i Kappel Herred, Slesvig.

Øen var som del af Gelting Skov dansk krongods. Den er allerede nævnt i Valdemars Jordebog fra 1231 som Gaath, som senere blev til Gath eller Gode (1463). En landspids på øen hed tilsvarende Gohoved. Navnet er afledt af oldnordisk gat. Der fortælles om, at øen blev benyttet som jagtdistrikt under Christian 4. Dengang fandtes der endnu vildsvin og kronhjorte på øen. Mod syd lå Sliminde med landsbyen Mindesby og tilhørende Gammelborg. Mod syd lå fiskerbyen Masholm. I 1798 blev øen gjort landfast med en dæmning mod Vormshoved, hvormed Vormshoved Nor (også Ø Nor eller på tysk Oeher Noor) blev skabt.

Selve godset opstod, da Bukhavn gods blev delt i 1561. Under godset hørte landsbyerne Vormshoved, Gundelsby og Hasselbjerg (alle tre byer tilhører i dag Hasselbjerg kommune), fiskerbyen Masholm samt kådnersteder Bobæk og Juholt. Det ved Masholm beliggende kådnersted Eghoved (Eckshöved) blev senere afbrudt. Der berettes om, at fogden på Ø i 1600-tallet blev slået ihjel af gårdens undergivne på grund af plagerier. I årene 1696 til 1701 var godset gottorpsk, men blev snart derefter solgt - og bevarede på den måde sin status som selvstændig adelsgods med birkerettigheder. Efter 1780 blev avlsgården i Hasselbjerg parcelleret. I årene 1807 til 1852 havde godset samme ejer med Olpenæs gods. Som følge af patrimonialjurisdiktionens afskaffelse i 1853 kom Ø som alle andre godser i det østangelske godsdistrikt under det nyoprettede Kappel Herred.

Efter 1949 dannedes fuglereservatet Ø-Sliminde. Fuglereservatet har stor betydning som rasteplads for gennemtrækkende og overvintrende fugle.

Eksterne henvisninger 
 Ø gods / Gut Oehe
 Miljø-Oplevelsescenter Masholm-ø-Sliminde

Referencer 

Slien
Herregårde i Slesvig-Holsten
De to adelige godsdistrikter i Angel
Johan Wallmann

Johan Friedrich Heinrich Wallmann (12. september 1831 i Lauenburg an der Elbe - 10. maj 1923 i København) var en dansk keramiker.

Wallmann havde værksted på Frederikssundsvej 29, Utterslev, hvor mange af tidens kunstnere fik fremstillet deres keramik.

Ekstern henvisning og kilde 

 "Nyt fra lokalhistorien", udgivet af lokalhistorisk selskab for Brønshøj, Husum og Utterslev, Nr. 51, februar 2003, , side 16-21

Keramikere fra Danmark
Amt Bokhorst-Wankendorf

Amt Bokhorst-Wankendorf er et amt i det nordlige Tyskland, beliggende under Kreis Plön. Kreis Plön ligger i delstaten Slesvig-Holsten.

Amtet er beliggende i den sydvestlige del af Kreis Plön, og grænser mod nord til Kreis Rendsburg-Eckernförde og Amt Preetz-Land, mod øst til Amt Großer Plöner See, mod syd til Kreis Segeberg, og mod vest til byen Neumünster.

Kommuner i Amtet 
med tilhørende landsbyer og bebyggelser:
 Belau med Gut Perdöl, Perdöl, Perdöler Mühle, Wangensahl, Honigholz, Scheelshof og Vierhusen
 Großharrie med Kleinharrie og Vogelsang
 Rendswühren med Altenrade, Hollenbek, Neuenrade, Schipphorst, Viehbrook og Wühren
 Ruhwinkel med Seerade, Vier, Vorhof, Drögenkuhlen, Bockhorn, Eichholz, Altekoppel, Tanneneck og Schönböken
 Schillsdorf med Altbokhorst, Bokhorst, Busdorf, Hüttenwohld, Kuhteich, Schlagbaum und Schönhagen
 Stolpe med godserne Depenau, Bundhorst, Horst og Nettelau, Mühlenberg med Depenauer Mühle,
 Tasdorf med Bornrüm
 Wankendorf med Bockelhorn, Jägersberg, Kuhlrade, Löhndorf, Neuen Jäger, Grüner Jäger, Düsternbrook, Klauskuhlen, Obendorf og Schimmelhof

Historie 
Amtet blev oprettet 1. januar 2008 af kommuner fra de tidligere amter Bokhorst og Wankendorf. 5. august 2009 udtrådte Bönebüttel der indtil da var en af Amtet.

Eksterne kilder/henvisninger 

 Amt Bokhorst-Wankendorf

Bokhorst-Wankendorf
Forhistorisk arkæologi

Forhistorisk arkæologi er den del af arkæologien, der beskæftiger sig med genstande og anlæg ældre end historisk tid, dvs. før vor nuværende skriftlige kultur. Forskingsfeltet beskæftiger sig med alle præ-urbane samfund i hele verden og har en række specialiserede analysemetoder til at genskabe de økologiske tilstande. Studiet af forhistorisk arkæologi afspejler de kulturelle udfordinger og bekymringer ved det moderne samfund ved at vise fortolkninger af perioden mellem økonomisk vækst og politisk stabilitet. Der er også en tæt forbindelse til biologi, biologisk antropologi og geologi. Nogle gange bliver faget omtalt som antropologisk arkæologi, da det indirekte beskæftiger sig med komplekse mønstre.

I Vesteuropa slutter den forhistoriske periode gerne med romernes kolonisering, selvom den andre steder, særligt Egypten og Kina, slutter meget tidligere, og andre steder som Australien slutter meget senere. I Danmark dækker forhistoriske arkæologi jægerstenalder, bondestenalder, bronzealder, jernalder og vikingetiden.

Den tidligste brug af ordet forhistorie kommer fra den franske arkæolog og videnskabsmand Paul Tournal, som brugte ordet i 1831 til at beskrive nogle fund, han havde gjort i en hule, som han havde undersøgt i Bize-Minervois i Sydfrankrig. Det blev ikke en del af det engelske sprog som arkæologisk term før 1851, hvor det blev brugt af den skotsk-canadiske arkæolog Sir Daniel Wilson. Treperiodesystemet er et forsøg på at skabe bedre overblik over kronologien i Europa.

Uden nedskrevne historiske kilder til navne, steder og motiver benytter forhistoriske arkæologer arkæologisk kultur som termer for perioderne. Disse kulturer får arbitrære moderne navne ud fra særlige fundsteder eller genstande fra perioden. Eksempler fra Danmark er ertebøllekultur, brommekultur og tragtbægerkultur, mens nazcakulturen i Sydamerika og induskulturen i Asien er internationale eksempler. Der studeres primært hele kulturer, da individer er anonyme, og derfor er svære at tolke individuelt.

Manglen på konkret viden gør, at meget forskning benytter arkæologisk teori. Forskellige teorier om anvendelsen af genstande eller steder kræver eksempelvis, at arkæologerne bruger en kritisk tilgang til alle fund. Funktionalisme og processualisme er to arkæologiske skoler, der har haft stor indflydelse på faget forhistorisk arkæologi.

Referencer 

Arkæologi
Urhistorie og forhistorie
Fernanda da Silva

Fernanda França da Silva (født d. 25 september 1989 i  São Bernardo do Campo, Brasilien) er en tidligere kvindelig brasiliansk håndboldspiller som spillede venstre fløj for brasilianske kvindehåndboldlandshold.

Bedrifter 
 Østrigske Håndbold Liga
Vinder: 2012, 2013, 2014
 Østrigs Pokalturnering
Vinder: 2012, 2013, 2014
 Liga Naţională
Vinder: 2015
 Rumæniens Pokalturnering
Finalist: 2015
 EHF Cup Winners' Cup
Vinder: 2013
 Panamerikanske mesterskab
Vinder: 2011, 2015
 Verdensmesterskaberne
Vinder: 2013

Referencer 

Håndboldspillere fra Brasilien
Håndboldspillere fra CSM București (kvindehåndbold)
C'est la vie

C'est la vie er en single af den danske rapper og sanger Gilli sammen med kunstneren MellemFingaMuzik. Singlen var Gillis første single siden 2012, da han udgav sin sidste single, "Lykkerig", fra hans album Ækte Vare. Singlen er skrevet af Gilli selv, der her også kan nævnes under navnet Kian Rosenberg Larsson. Den er komponeret og skrevet af Kewan Pádre og blev udgivet den 4. august 2015 på ITunes af pladeselskabet MXIII efter at have været blevet optaget i foråret og sommeren 2015. Dog blev singlen leaket fire dage tidligere af en ukendt årsag på internettet. Her gik den under navnet "Elefanthue" og tilbragte fire døgn på diverse streamingsider, før MXIII udgav singlen officielt her med navnet "C'est la vie".

Teksten er på dansk selvom navnet på singlen, "C'est la vie", er fransk og betyder "Det er livet". Omkvædet bliver sunget af MellemFingaMuzik, mens resten af sangen bliver sunget af Gilli. Sangen omhandler en ung kriminel i en dansk by, der bliver nødt til at skride til kriminelle handlinger for at overleve. Disse handlinger inkluderer røvning af flere huse for penge og andre værdisager. Singlen endte med at blive et kæmpe hit i Danmark og endte som nummer 1 på Tracklisten to uger i træk. Samtidig blev "C'est la vie" også nomineret som Lytterhittet ved P3 Guld 2015, men tabte til Suspekt og Lukas Graham med sangen "Søndagsbarn".

Hitlister

Referencer 

Singler fra 2015
Sange fra Danmark
Ana Paula Belo

Ana Paula Rodrigues-Belo (født 18. oktober 1987 i São Luís) er en brasiliansk kvindelig håndboldspiller, som spiller playmaker for den rumænske klub SCM Craiova og Brasiliens kvindehåndboldlandshold.

Bedrifter 
 Den Østrigske Håndboldliga
Vinder: 2012, 2013, 2014
 Den Østrigske Pokalturnering
Vinder: 2012, 2013, 2014
 Liga Națională
Vinder: 2015, 2016
 Den Rumænske Pokalturnering
Finalist: 2015
 EHF Cup Winners' Cup
Vinder: 2013
 EHF Cup
Vinder: 2017
Finalist: 2010
 Pan Americano
Vinder: 2011, 2015
 VM i Håndbold
Vinder: 2013

Referencer

Eksterne henvisninger 

Håndboldspillere fra Brasilien
Håndboldspillere fra CSM București (kvindehåndbold)
Olympiske håndboldspillere fra Brasilien
Håndboldspillere fra Rostov-Don
Håndboldspillere ved sommer-OL 2008
Håndboldspillere ved sommer-OL 2012
Håndboldspillere ved sommer-OL 2016
Håndboldspillere ved sommer-OL 2020
Håndboldspillere fra Chambray Touraine Handball
Parlamentsvalget i Tyrkiet november 2015

Parlamentsvalget i Tyrkiet blev afholdt den 1. november 2015 i alle 85 valgdistrikter i Tyrkiet, hvor der skulle vælges 550 medlemmer til Tyrkiets parlament. Det var det 25. valg i Tyrkiets historie. Valgresultatet var en sejr for Retfærdigheds- og Udviklingspartiet (AKP) som genvandt den majoritet i parlamentet, som partiet havde mistet fire måneder tidligere ved valget i juni.

Valget har været præget af den tyrkiske regerings kampe med kurdiske og islamiske oprører. I landets sydøstlige dele kæmper regeringsstyrker imod kurdere, i de større byer imod terrorceller af blandt andet Islamisk Stat sympatisører eller medlemmer. Over 200 mennesker er blevet dræbt i konflikterne op til valget.

Valgresultater

Referencer

Eksterne henvisninger 
 Electorate-by-electorate results map  hosted by Anadolu Agency

Tyrkiet november 2015
Politiske valg i Tyrkiet
Jimmy Morales

James Ernesto "Jimmy" Morales Cabrera (født 18. marts 1969) er en guatemalansk politiker og Guatemalas præsident fra 2016 til 2020. Han blev opstillet ved præsidentvalget i 2015 og vandt den 25. oktober 2015, hvorefter han blev indsat i embedet som præsident den 16. januar 2016.

Morales kommer fra en fattig familie og er evangelisk kristen. Han er uddannet indenfor Business Administration fra Universidad de San Carlos de Guatemala og teologi. Han har endvidere fungeret som tegnefilmsdubber.

Referencer

Eksterne henvisninger 

 
 Personlig hjemmeside 
 Presidential campaign website 

Guatemalas præsidenter
Politikere fra Guatemala
Skuespillere fra Guatemala
Komikere
Tv-skuespillere
Kogalymavia Flight 9268

Kogalymavia Flight 9268 (ICAO: KGL 9268 og IATA: 7K-9268) var en international passagerflyvning som den 31. oktober 2015 styrtede ned på Sinaihalvøen i Egypten omkring 25 minutter efter starten. Flyet, et Airbus A321, var på vej fra Sharm el-Sheikh i Egypten til Sankt Petersborg i Rusland. Ulykken er den mest dødelige i Egypten, og den med flest døde med denne flytype.

Den 17. november 2015 meddelte Federalnaja sluzjba bezopasnosti, at styrtet "utvetydigt" var et terroristangreb forårsaget af en bombe der var sprunget mens flyet var i luften.

Flyet 
Flyet var en Airbus A321-231 registreret EI-ETJ med serienummer 663. Det var ejet og leaset af det Dublin-baserede selskab AerCap. Flyet fløj første gang den 9. maj 1997, og blev oprindeligt leveret til Middle East Airlines. Flyet var altså 18 år og 6 måneder gammel. Det har været leaset til Saudi Arabian Airlines og Cham Wings Airlines, og også fløjet for Onur Air og Kolavia som så blev til Metrojet i maj 2012. Da flyet den 16. november 2001 landede i Kairo lufthavn ramte halen landingsbanen hårdt, hvilket minder om Japan Airlines Flight 123 i 1985 – ellers har flyet ikke været involveret i ulykker før. Flyet havde omtrent 56.000 flyvetimer fordelt på 21.000 flyvninger. 

Airbus A321-200-serien fløj første gang i marts 1993, og blev operativt i januar 1994. Der er bygget over 931 eksemplarer siden da. Flyet er generelt godkendt til 220 passagerer og en maksimal startvægt på 93.000 kg. Metrojet, som opererede flyvningen, er et russisk flyselskab fra 1993. Dette er den første fatale ulykke i selskabets historie. Selskabet var tidligere kendt som Kolavia.

Ombordværende

Ulykken 
Flyet lettede fra Sharm el Sheikh Internationale Lufthavn (SSH/HESH) i Egypten den 31. oktober 2015 klokken 03:49 UTC (05:49 lokal tid). Det fulgte en nordlig rute langs Akababugten før det ændrede kurs til en retning på 340° for at krydse Sinaihalvøen. Flyet steg til 30.750 fod (9,37 km) og en hastighed på 408 knob (756 km/t) frem til klokken 04:12:57 UTC. De næste 25 sekunder registrerede radarer store ændringer i lodret hastighed og hastighed over jorden. Den lodrette hastighed varierede fra -6336 fod i minuttet (-32 m/s) til +8000 fpm (+41 m/s) på bare 16 sekunder. Radarkontakten med flyet forsvandt kl. 05:13:22. Da var hastigheden faldet drastisk til 62 knob (115 km/t), og højden var 27.925 fod (8,512 km).

Flyet skulle efter planen være landet i Sankt Petersborg klokken 12:10 UTC.

Undersøgelse  
Foreløbige analyser af flyets ene sorte boks, Cockpit Voice Recorder (CVR), indikerer et højt brag under flyvningen, hvilket tilskrives en eksplosion. Amerikanske og britiske havarieksperter hælder til, at en bombe var anbragt i eller udenfor en kuffert i lastrummet.

Referencer 

Flyulykker og -hændelser i 2015
Flyulykker og -hændelser i Egypten
Deonise Fachinello

Deonise Fachinello Cavaleiro (født 20. juni 1983 Santa Rosa, Brasilien) er en kvindelig brasiliansk håndboldspiller som spiller højreback for SCM Craiova og Brasiliens kvindehåndboldlandshold.

Bedrifter 
 Liga Națională
Vinder: 2015
 Den Rumæske Pokalturnering
Finalist: 2015
 Den Spanske Liga
Vinder: 2012
 Spaniens Supercup
Vinder: 2012
 Den Spanske Pokalturnering
Vinder: 2007
 Den Franske Liga
Runner-up: 2010
 Den Franske Pokalturnering
Runner-up: 2010
 EHF Cup Winners' Cup
Vinder: 2013
 Den Østrigske Liga
Vinder: 2009, 2013, 2014
 Den Østrigske Pokalturnering
Vinder: 2009, 2013, 2014
 EHF Cup
Runners-up: 2008
 Pan American Games:
Vinder: 2007, 2011, 2015
 Verdensmesterskabet
Vinder: 2013

Kilder

Eksterne henvisninger 
 

Håndboldspillere fra Brasilien
Håndboldspillere fra CSM București (kvindehåndbold)
Håndboldspillere fra Bourg-de-Péage Drôme Handball
Håndboldspillere fra Nykøbing Falster Håndboldklub
Håndboldspillere fra Odense Håndbold
Håndboldspillere fra CS Măgura Cisnădie
Olympiske håndboldspillere fra Brasilien
Håndboldspillere ved sommer-OL 2008
Deltagere for Brasilien ved sommer-OL 2008
Håndboldspillere ved sommer-OL 2012
Deltagere for Brasilien ved sommer-OL 2012
Håndboldspillere ved sommer-OL 2016
Deltagere for Brasilien ved sommer-OL 2016
Wojciech Orliński

Wojciech Orliński (født 24. januar 1969 i Warszawa) er en polsk journalist, blogger, og skribent.

Journalister fra Polen
Science fiction-forfattere fra Polen
Inversion (meteorologi)

Inversion er atmosfæriske forhold hvor temperaturen er højere længere oppe i atmosfæren end ved jorden. (Under normale forhold vil temperaturen i atmosfæren falde i relation til højden. Derfor vil varm luft dannet ved overfladen stige op gennem atmosfæren.) Under inversion sker der ikke udskiftning mellem luftlagene og derfor opstår der tit dis, tåge eller smog ved jordoverfladen under inversions vejrforhold eller en lagdeling højere oppe i atmosfæren.

Se også 
 Luftspejling
 Meteorologi, Jordens atmosfære

Eksterne henvisninger 

 DMI, Danmarks Meteorologiske Institut 

Meteorologi
Radiobølgernes udbredelse
Großharrie

Großharrie er en by og kommune i det nordlige Tyskland, beliggende i Amt Bokhorst-Wankendorf i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Großharrie er beliggende omkring 10 km nordøst for Neumünster ved Dosenmoor. Kommunen ligger mellem Bundesautobahn 7 mod vest, Bundesautobahn 21 (udbygningen af Bundesstraße 404 fra Kiel mod Bad Segeberg) mod øst, og Bundesstraße 430 fra Neumünster mod Plön.

I kommunen ligger bebyggelserne Kleinharrie, Brauner Hirsch, Kleinharrieredder, Großharriefeld og Vogelsang.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Inversion

Inversion kan henvise til flere artikler:
Inversion (meteorologi)
Inversion (genetik), en type kromosommutation
 Inversion (musik)
Rendswühren

Rendswühren er en by og kommune i det nordlige Tyskland, beliggende i Amt Bokhorst-Wankendorf i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Rendswühren er beliggende omkring 13 km øst for Neumünster og omkring 2 km vest for Bundesautobahn 21 (der går fra Kiel mod Bad Segeberg) tæt ved Bundesstraße 430 fra Neumünster mod Plön.

I kommunen ligger landsbyerne og bebyggelserne Altenrade, Hollenbek, Neuenrade, Schipphorst, Schipphorsterfeld, Viehbrook, Griesenbötel og Wühren.

I 1871 fandt man ved Heidmoor i Rendswühren et moselig – , der nu kan ses på Gottorp Slot i Slesvig by.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Spidsmusmuldvarpe

Spidsmusmuldvarpe (Uropsilus) er en slægt af muldvarpefamilien, der lever endemisk i det skovrige, alpinlignende område, der findes i grænseegnene mellem Kina, Burma og Vietnam. De har lange snuder, lange slanke haler, udstående ører og små forpoter, der ikke er specielt udviklet til gravning. Selv om de ligner spidsmus en hel del hvad angår størrelse, udseende og tilsyneladende også levesteder, er de ikke desto mindre muldvarpe, da de har samme slags kindben som disse, mens kindbenet mangler fuldstændigt hos spidsmus.

Uropsilus er den eneste slægt af underfamilien Uropsilinae, en af tre underfamilier af muldvarpe, hvor de to andre er Talpinae (muldvarpe fra den gamle verden m.fl.) og Scalopinae (muldvarpe fra den nye verden). Der findes fire arter af Uropsilus:
 U. andersoni
 U. gracilis
 U. investigator
 U. soricipes

Referencer 

Muldvarpe
Caroline Mathilde af Slesvig-Holsten-Sønderborg-Augustenborg

Caroline Mathilde af Slesvig-Holsten-Sønderborg-Augustenborg (25. januar 1860 – 20. februar 1932) var en prinsesse af Augustenborg, der var hertuginde af Glücksborg fra 1885 til 1934. Hun var den næstældste datter af Hertug Frederik Christian August af Slesvig-Holsten-Sønderborg-Augustenborg i hans ægteskab med Adelheid af Hohenlohe-Langenburg og blev gift med Hertug Frederik Ferdinand af Slesvig-Holsten-Sønderborg-Glücksborg i 1885.

Huset Oldenburg
Huset Augustenborg
Hertuginder af Glücksborg
Personer fra Augustenborg
Aaron Paul

Aaron Paul Sturtevant (født 27. august 1979) er en amerikansk skuespiller og producer. Han er bedst kendt for at portrættere Jesse Pinkman i tv-serien Breaking Bad.

Han har også medvirket i filmene, Need for Speed (2014), The Last House on the Left (2009) og Exodus: Gods and Kings (2014). Derudover har han også haft mindre roller i flere Tv-serier.

Filmografi

Film

Tv

Lyd

Musikvideoer

Referencer

Eksterne henvisninger 

 Officiel hjemmeside
 
 Aaron Paul Biography 

Skuespillere fra Idaho
Filmskuespillere fra USA
Tv-skuespillere fra USA
Stemmeskuespillere fra USA
Emmy-vindere
Mad Max: Fury Road

Mad Max: Fury Road er en australsk og amerikansk actionfilm fra 2015; skrevet, produceret og instrueret af George Miller. Hovedrollerne spilles af Tom Hardy og Charlize Theron. Filmen foregår i et fremtidigt øde ørkenlandskab, hvor benzin og vand er knappe ressourcer. Filmen følger Max Rockatansky (Tom Hardy), der slår sig sammen med Imperator Furiosa (Charlize Theron) og flygter i en pansret tankbil fra kultlederen Immortan Joe (Hugh Keays-Byrne) og hans hær.

Medvirkende 

 Tom Hardy – Max Rockatansky
 Charlize Theron – Imperator Furiosa
 Nicholas Hoult – Nux
 Hugh Keays-Byrne – Immortan Joe
 Zoë Kravitz – Toast the Knowing
 Rosie Huntington-Whiteley – The Splendid Angharad
 Nathan Jones – Rictus Erectus
 Courtney Eaton - Cheedo the Fragile

Referencer

Eksterne henvisninger 
 

Amerikanske film fra 2015
Actionfilm fra USA
Film fra Australien
Science fiction-film fra USA
Film instrueret af George Miller
Gennep

Gennep () er en kommune og en by, beliggende i den sydlige provins Limburg i Nederlandene. Kommunens areal er på 47,71 km², og indbyggertallet er på 17.070 pr. 1. april 2016. Kommunen grænser op til Bergen, Boxmeer, Cuijk, Mook en Middelaar, Groesbeek, Kranenburg (Tyskland) og Goch (Tyskland).

Kernerne 
Gennep Kommunen består af følgende landsbyer og bebyggelser: Gennep, Heijen (Heie), Milsbeek (De Milsbik), Ottersum (Otersóm) og Ven-Zelderheide ('t Vèn).

Venskabsby 
  Gelnica (Slovakiet)
  San Pedro de Lóvago (Nicaragua)

Local ledelse 
Kommunalrådet i Gennep består af 17 sæder, der er fordelt som følger:

Galleri

Eksterne henvisninger 

 Kommunens hjemmeside 
 Gennepinfo  
 Nyheder og information fra Gennep 
 Kort af 1868 og satalitbillede 2006

Panorama 

 
Byer i Limburg
Kommuner i Limburg
Eva Agnete Selsing

Eva Agnete Selsing (født 8. marts 1982) er en dansk filosof, forfatter og foredragsholder. Hun har været klummeskribent i Berlingske siden 2011. 

Selsing er uddannet cand.mag. i filosofi ved Københavns Universitet. Hun er er en hyppig meningsdanner i danske medier, hvor hun ofte omtales som filosof og udtrykker konservative synspunkter, og kritik af feminisme.

I 2013 var hun sammen med Kasper Elbjørn redaktør af debatbogen Opgøret om 30 års udlændingepolitik.

I 2022 udgav hun sammen med sin mand Rune Selsing den filosofiske debatbog Den Borgerlige Orden.

Privat 
Selsing er gift med Rune Selsing og mor til fire børn.

Referencer 

Debattører fra Danmark